*Projekts*

LATVIJAS REPUBLIKAS MINISTRU KABINETS

2012.gada \_\_. \_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

# 

**Par valstij dividendēs izmaksājamo valsts sabiedrības ar ierobežotu atbildību „Latvijas Radio” peļņas daļu**

1. Saskaņā ar likuma "Par valsts un pašvaldību kapitāla daļām un kapitālsabiedrībām" 3.panta trešo daļu un Ministru kabineta 2009.gada 15.decembra noteikumu Nr.1471 "Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu" 5.punktu, noteikt, ka valsts sabiedrībai ar ierobežotu atbildību „Latvijas Radio” (vienotais reģistrācijas Nr. 40003080614) nav jāmaksā dividendes (36 342,00 lati) no peļņas par 2011.gadu.
2. Nacionālajai elektronisko plašsaziņas līdzekļu padomei kā valsts sabiedrības ar ierobežotu atbildību „Latvijas Radio” kapitāla daļu turētājai nodrošināt, ka 2011.gadā gūtā peļņa tiek novirzīta tiešā ētera pults nomaiņai, astoņu ētera studiju mikrofona nomaiņai, kā arī divu satelītsakaru modemu iegādei, lai nodrošinātu kvalitatīvu sabiedriskā pasūtījuma pienākumu īstenošanu.

Ministru prezidents V.Dombrovskis

Kultūras ministre Ž.Jaunzeme – Grende

Vīza: Valsts sekretārs G.Puķītis

2012.10.25. 9:10

153

G.Keistere, 7221848

gita.keistere@neplpadome.lv